Claudia Jessie. Claudia Jessie () (1989/1990-yilda tugʻilgan) — ingliz aktrisasi. U BBC One telekanalida namoyish etilgan „"WPC 56“" (2015) drama teleserialining uchinchi seriyasidagi roli va Netflix'ning „"Bridgerton“" dramasidagi (2020-yildan hozirgi kungacha) Bridgertonlarning beshinchi farzandi Eloise roli bilan tanilgan. Shuningdek, u "„Line of Duty“" (2017), Deyv telekanalida efirga uzatilgan „"Porters“" (2017-2019) komediyasida va ITV telekanalida efirga uzatilgan mini-serial „"Vanity Fair“" (2018) ning 4-qismida rol ijro etgan. Yoshlik yillari. Jessie Moseley shahrida dunyoga kelgan. Jessiening akasi bor. Claudia Jessie bolaligining bir qismini Londonda oʻtkazgan va 17 yoshida Birmingemga qaytishdan oldin 14 yoshidan boshlab uyda taʼlim olgan. Uning oilasi moliyaviy jihatdan qiynalgan oila edi. Bundan tashqari, uning ota-onasi ajralishgan. Jessiening yolgʻiz onasi Dawn farzandlarini boqish uchun uy tozalovchisi boʻlib ishlagan. Jessiening onasi „Challis“ raqs maktabida balet raqsidan ham dars bergan. Direktori Hannah Phillips Jessieni koʻrib qolgan va uni bir nechta havaskor spektakllarda suratga olgan. Jessie „Susi Earnshaw“ teatr maktabida taʼlim olgan va Birmingem kutubxonasi teatr kompaniyasida bir yil oʻqigan. Jessie keyinchalik 2012-yilda agent bilan shartnoma imzolagan. Faoliyati. Jessiening birinchi professional aktyorlik roli 2012-yilda "Rosie" nomli qisqa metrajli filmda namoyish etilgan. Jessie "Anubis uyi" epizodida ham paydo boʻldi va "Touchstone of Ra" telefilmida Sophie Danae rolini ijro etdi. 2017-yilda u BBC One telekanalida efirga uzatilgan "Line of Duty" serialining toʻrtinchi qismida DC Jodie Taylor va Deyv telekanalida efirga uzatilgan "Porters" komediyasida Lusy rolini ijro etdi. Jessie 2018-yilda "Doctor Who" serialining "Kerblam!" epizodida mehmon sifatida ishtirok etgan. 2020-yilda Claudia Jessie Netflix studiyasi tomonidan suratga olingan "Bridgerton" nomli dramasida Bridgertonlarning beshinchi farzandi Eloise rolini ijro eta boshladi. Shaxsiy hayoti. Jessie 2015-yilda yigiti borligi haqida gapirib oʻtdi. Jessie oʻzini buddist deb hisoblaydi va u vegetarian ekanligini hamda kuniga kamida bir soat meditatsiya bilan shugʻullanishini aytgan. Jessie bolaligidan beri vahima xurujlaridan azob chekishi haqida eslatib oʻtdi.